होंडा-हीरो और TVS के स्कूटर इस लिस्ट में शामिल, शुरुआती कीमत 68,625 रुपए
Top 5 Selling Scooters In India - Features Mileage And Price. All You Need To Know. भारत में स्कूटर्स बहुत पॉपुलर हैं, जिसमें सबसे ज्यादा 100cc के स्कूटर्स। 100cc से 110cc के गियरलेस स्कूटर्स ओवरऑल टू-व्हीलर मार्केट में सबसे ज्यादा 60% का योगदान देते हैं।
भारत में स्कूटर्स बहुत पॉपुलर हैं, जिसमें सबसे ज्यादा 100cc के स्कूटर्स। 100cc से 110cc के गियरलेस स्कूटर्स ओवरऑल टू-व्हीलर मार्केट में सबसे ज्यादा 60% का योगदान देते हैं। इस सेगमेंट के स्कूटर्स किफायती होने के साथ माइलेज भी अच्छा देते हैं। आइए इसी सेगमेंट के टॉप 5 सेलिंग स्कूटर्स के बारे में जानते हैं।
होंडा एक्टिवा 6G
होंडा एक्टिवा भारतीय बाजार में सबसे ज्यादा बिकने वाला स्कूटर है। होंडा एक्टिवा 6G में कंपनी ने 109.51cc का सिंगल-सिलेंडर, 4 स्ट्रोक, एयर-कूल्ड इंजन दिया है, जिसे CVT के साथ ट्यून किया गया है। यह इंजन 7.73 bhp का पॉवर और 8.90 Nm का पीक टार्क जनरेट करता है।
होंडा एक्टिवा 6G के फ्यूल टैंक की कैपेसिटी 5.3 लीटर है, जो 50 kmpl का माइलेज देती है। वर्तमान में इसकी दिल्ली एक्स-शोरूम कीमत 75,347 रुपए से लेकर 81,348 रुपए है।
हीरो प्लेजर प्लस
फीमेल राइडर्स के बीच के बीच हीरो प्लेजर प्लस काफी पॉपुलर है। हीरो प्लेजर प्लस में 110.9cc, सिंगल-सिलेंडर, 4 स्ट्रोक, एयर-कूल्ड, FI इंजन दिया गया है, जिसे CVT के साथ ट्यून किया गया है। यह इंजन 7.9 bhp का पॉवर और 8.70 Nm का पीक टार्क जनरेट करता है।
हीरो प्लेजर प्लस 4.8 लीटर फ्यूल कैपेसिटी के साथ आती है, जो 50 kmpl का माइलेज देती है। वर्तमान में इसकी दिल्ली एक्स-शोरूम कीमत 69,638 रुपए से लेकर 78,538 रुपए तक है।
TVS जुपिटर
TVS जुपिटर इस लिस्ट में तीसरे नंबर पर है। इसमें 109.7cc का सिंगल-सिलेंडर, 4 स्ट्रोक, फ्यूल-इंजेक्टेड इंजन दिया गया है, जिसे CVT के साथ ट्यून किया गया है। यह इंजन 7.88 bhp का पॉवर और 7.5 Nm का पीक टार्क जनरेट करता है।
TVS जुपिटर 6 लीटर फ्यूल कैपेसिटी के साथ आती है, जो 50 kmpl का माइलेज देती है। वर्तमान में इसकी दिल्ली एक्स-शोरूम कीमत 72,190 रुपए से लेकर 88,498 रुपए है।
हीरो जूम
हीरो जूम इस लिस्ट में शामिल होने वाला लेटेस्ट स्कूटर है। इसमें 110.9cc का सिंगल-सिलेंडर, 4 स्ट्रोक, फ्यूल-इंजेक्टेड इंजन दिया गया है, जिसे CVT के साथ ट्यून किया गया है। यह इंजन 8.05 bhp की पॉवर 8.7 Nm का पीक टार्क जनरेट करता है।
हीरो जूम 5.2 लीटर फ्यूल कैपेसिटी के साथ आती है, जो 45 kmpl का माइलेज देती है। वर्तमान में इसकी दिल्ली एक्स-शोरूम कीमत 69,099 रुपए से लेकर 77,199 रुपए तक है।
होंडा डियो
इस लिस्ट में आखिरी में होंडा डियो है। होंडा डियो मेल और फीमेल दोनों राइडर्स पसंद करते हैं। इसमें 109.51cc का सिंगल-सिलेंडर, 4 स्ट्रोक, फ्यूल-इंजेक्टेड इंजन दिया गया है, जिसे CVT के साथ ट्यून किया गया है। यह इंजन 7.76 bhp का पॉवर और 9 Nm का पीक टार्क जनरेट करता है।
होंडा डियो 5.3 लीटर फ्यूल कैपेसिटी के साथ आती है, जो 55 kmpl का माइलेज देती है। वर्तमान में इसकी दिल्ली एक्स-शोरूम कीमत 68,625 रुपए से लेकर 72,626 रुपए तक है।
